Catherine Cookson

Catherine Cookson (født 20. juni 1906 i South Shields i Tyne and Wear (i daværende County Durham), død 11. juni 1998 i Newcastle-upon-Tyne) var en britisk forfatter.

Cookson utga sin første roman Kate Hannigan i 1949. Hun ble en av vår tids mest leste og populære forfattere. Hennes bøker utspiller seg ofte i et landlig miljø i Nord-England i slutten av 1800-tallet. Cookson har solgt over 100 millioner eksemplarer over hele verden og har blitt oversatt til et tyvetalls språk. Flere av hennes romaner har også blitt TV-serier, blant annet Tilly Trotter. Blant hennes mest kjente bøker kan nevnes Hva hjertet vet, Fugl uten vinger, Slektsmerket, Lyset brenner og Arven.

Hun ble i 1986 utnevnt til offiser i Den britiske imperieordenen, OBE. Hun ble adlet i 1993, da hun ble forfremmet til kommandørdame (DBE) av samme orden.

Referanser

Eksterne lenker 
 
 

Britiske forfattere
Engelskspråklige forfattere
Order of the British Empire (KBE/DBE)
Personer fra South Shields